**SINTEZA**

**obiecţiilor şi propunerilor/recomandărilor**

**(structurată pe articole sau puncte din proiect)**

**la proiectul de hotărâre**

**„Cu privire la înaintarea propunerilor de modificare a Codului electral și a legislației conexe”**

*(Capitolul 12 din Codul electoral)*

|  |  |  |  |  |
| --- | --- | --- | --- | --- |
| **Conţinutul articolelor/ punctelor din proiectul prezentat spre avizare şi coordonare** | **Participantul la avizare (expertizare)/**  **consultare publică** | **Nr.**  **obiecţiei/ propunerii/**  **recomandării** | **Conţinutul obiecţiei/**  **propunerii/recomandării** | **Argumentarea autorului proiectului** |
| II. Obiecţii şi propuneri la articolele/punctele din proiect | | | | |
| Articolul 71. Contestațiile  (1) În sensul prezentului cod, prin contestațiese înțelege cererea (sesizarea) în formă scrisă, inclusiv cererea prealabilă, prin care:  a) se solicită anularea în tot sau în parte ori emiterea unui act administrativ de către organul electoral, după caz, realizarea unei acțiuni sau obligarea organului electoral la inacțiune;  b) se contestă acțiunile/inacțiunile subiecților înregistrați sau care urmează a fi înregistrați, acreditați sau confirmați *(în continuare –* subiecți electorali*)* de către organele electorale;  c) se invocă încălcarea modului de reflectare a campaniei electorale, difuzare sau plasare a publicității electorale;  d) se contestă încălcarea cadrului normativ cu privire la finanțarea partidelor politice și a campaniilor electorale, grupurilor de inițiativă, participanților la referendum, precum și a pretendenților la funcții elective.  (2) Contestațiile depuse în condițiile prezentului cod se examinează de către organele electorale, respectându-se ierarhia acestora. În cazurile stabilite de prezentul cod, precum și de alte acte normative, contestațiile se examinează de către alte organe (autorități) în limita competențelor atribuite.  (3) În sensul alin. (2), legalitatea actelor administrative ale organului electoral emitent, precum și acțiunile/inacțiunile acestuia, se contestă direct la organul electoral ierarhic superior. După respectarea procedurii prealabile, decizia organului electoral emitent, după caz, decizia organului electoral ierarhic superior în partea adoptării unei noi soluții pe marginea cererii prealabile, se contestă direct în instanța de judecată, în a cărei rază teritorială se află organul electoral respectiv.  (4) Contestațiile descrise la alin. (1) lit. b) – d) se depun la organul electoral care a înregistrat, acreditat sau confirmat sau urmează să înregistreze, acrediteze, confirme subiecții electorali ale căror acțiuni/inacțiuni se contestă. Deciziile organelor electorale pe marginea acestor contestații se contestă în condițiile alin. (3).  (5) Contestațiile privind finanțarea partidelor politice și a campaniilor electorale, precum și a altor subiecți electorali, se adresează:  a) Comisiei Electorale Centrale - în cazul grupurilor de inițiativă și concurenților electorali (pretendenților la funcții elective) în alegerile parlamentare și prezidențiale, în cazul partidelor politice și blocurilor electorale în alegerile locale, precum și în cazul participanților la referendumul republican;  b) consiliilor electorale de circumscripție - în cazul candidaților independenți/grupurilor de inițiativă în alegerile locale și participanților la referendumul local.  (6) Contestațiile privind reflectarea campaniei electorale de către furnizorii de servicii media se examinează de Consiliul Audiovizualului în conformitate cu prevederile prezentului cod și ale Codului serviciilor media audiovizuale.  (7) Contestațiile ce vizează modalitatea de pregătire și/sau plasare a publicității electorale, inclusiv conținutul acestor materiale publicitare, se examinează de către organele electorale în partea ce vizează acțiunile/inacțiunile subiecților electorali înregistrați/confirmați sau care urmează a fi înregistrați/confirmați de organele electorale.  (8) Contestațiile depuse după ziua votării pot invoca doar încălcările ce vizează finanțarea campaniei electorale, precum și cele aferente exercitării dreptului la vot, organizării procedurilor electorale din ziua votării și/sau totalizării rezultatelor votării de către organele electorale, dacă prin aceste încălcări au fost lezate drepturile contestatarilor și, respectiv, influențate rezultatele votării prin redistribuirea mandatelor candidaților aleși.  (9) Contestațiile privind legalitatea hotărârilor Comisiei Electorale Centrale și deciziilor Consiliului Audiovizualului, precum și asupra acțiunilor/inacțiunilor acestora, se depun, fără respectarea procedurii prealabile, la Curtea de Apel Chișinău.  (10) În perioada electorală, actele administrative cu caracter normativ ale Comisiei Electorale Centrale, adoptate până la începerea acestei perioade, nu se supun controlului normativ.  (11) Procedura de examinare a contestațiilor în perioada electorală, precum și a contestațiilor aferente finanțării partidelor politice și a campaniilor electorale, se aprobă prin hotărâre a Comisiei Electorale Centrale. | A.O. „Promo-LEX” | 1  2  3  4  5  6  7  8  9  10 | 1) *La alin. (1)*, ***se recomandă*** revizuirea termenului de „contestație” de la art. 1 din Codul electoral, ori prin alininiatul respectiv se propune o nouă definiție a contestației. Totodată, ***se recomandă*** revizuirea alin. (1), deoarece conținutul normei nu asigură o succesiune logică a soluțiilor normative.  În special, ***se evidențiază*** că deși este prezentată o enumerare a diferitor situații, o contestație poate încadra soluțiile juridice prezentate la diferite litere (de ex. lit. b) și c) sau b) și d). Aceasta este cauzat de faptul că enumerările propuse fac referință la diferite elemente din structura contestațiilor:  a) lit. a) face referință la tipologia solicitărilor contestațiilor;   1. lit. b) face referință la obiectul contestației; 2. lit. c) și d) face referință la tipologia încălcărilor, însă acestea nu sunt exhaustive.   În același timp, condițiile enumerate nu sunt cumulativ obligatorii, respectiv nefiind justificată enumerarea (selectivă) diferitor tipuri de solicitări, obiecte sau încălcări, pentru oferirea noțiunii de contestație.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (1) lit. d),* ***se recomandă*** includerea noțiunii care să definească noțiunea de „*pretendent la funcția electivă*”, fie la art. 1, fie în cadrul acestui capitol.  În același timp, se evidențiază că terminologia utilizată în tot cuprinsul Codului electoral trebuie să fie comună și uniformă. Astfel, în cazul includerii acestei categorii de subiecți „*pretendenți la funcția elective*”, ***se recomandă*** utilizarea acestui termen și în alte prevederi ale Codului electoral (de ex. la compartimentul Desemnare și înregistrarea candidaților).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (2)*, ***se recomandă*** excluderea celui de-al doilea enunț, deoarece acesta nu întrunește condițiile de claritate și certitudine, condiții necesare unei norme legale. În plus, această normă legală nu reglementează nici un raport juridic, deoarece aceasta face trimitere la alte norme, însă fără menționarea expresă a acestora. În context, evidențiem că potrivit art. 55 alin. (3)- (4) din Legea 100/2017, nu se admite trimiterea la o altă normă de trimitere, iar în cazul în care se face trimitere la o normă juridică care este stabilită în acelaşi act normativ, pentru evitarea reproducerii acesteia, se face trimitere la elementul structural sau constitutiv respectiv, fără a se indica că elementul respectiv face parte din același act normativ.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (3)*, ***se recomandăm*** revizuirea acestui aliniat.  Primul enunț al acestui aliniat nu reglementează situația privind respectarea procedurii prealabile în cazul contestării unui act sau acțiuni/inacțiuni a Comisiei Electorale Centrale, aceasta fiind reglementată în alin. (9).  ***Se recomandă*** ca această situație să fie reglementată în următorul aliniat, fie este necesar includerea după sintagma „*precum și acțiunile/inacțiunile acestuia,*” a textului „*cu excepția Comisiei Electorale Centrale*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5) *Cu referire la structura articolului și terminologia utilizată*, ***se recomandă*** includerea alin. (4)-(7), (9) într-un articol separat, deoarece aceste aliniate reglementează competența materială de soluționare a contestațiilor de către organele electorale și Consiliul Audiovizualului.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) *La alin. (4)*, al doilea enunț, fiind o normă de trimitere, nu întrunește condițiile privind claritatea și certitudinea normei. Astfel, nu este clar dacă după contestarea acțiunilor concurenților electorali la organul care i-a înregistrat, este necesar contestarea la organul electoral ierarhic superior, sau contestarea în instanța de judecată, deoarece alin. (3) reglementează două situații juridice distincte – atât procedura prealabilă, cât și contestarea în instanța de judecată.  Totodată, reiterăm că potrivit art. 55 alin. (3) din Legea 100/2017, nu se admite trimiterea la o altă normă de trimitere, iar alin. (4) face trimitere la alin. (3), iar alin. (3) la alin. (2). ***Se recomandă*** revizuirea acestui aliniat.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  7) *La alin. (5)*, norma este lipsită de claritate și certitudine în raport cu locul depunerii contestațiilor în cazul finanțării partidelor politice, deoarece lit. a) și b) fac referință la finanțarea efectuată în cadrul scrutinului electoral, și nu la perioada din afara alegerilor.  ***Se recomandă*** formularea unei norme separate care să vizeze contestarea finanțării partidelor politice, sau înlocuirea normei propuse cu textul: „*Contestațiile privind finanțarea partidelor politice și subiecților electorali se adresează Comisiei Electorale Centrale, cu excepția contestațiilor privind finanțarea candidaților independenți/grupurilor de inițiativă în alegeri locale și participanților la referendumul local, care se adresează consiliilor electorale de circumscripție.*”  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8) *La alin. (6) și (7)*, deși alin. (4) - (7) reglementează competența materială de soluționare a contestațiilor, autorii proiectului au utilizat diferiți termeni pentru a arăta locul depunerii contestațiilor: se depun, se adresează, se examinează. Luând în considerare că art. 71 nu reglementează modul de examinare a contestațiilor, ***se recomandă*** revizuirea alin. (6) și (7), prin utilizarea unei terminologii uniforme și constante și reglementarea locului de depunere a contestațiilor.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  9) *La alin. (8)*, se consideră neîntemeiată restricționarea dreptului de a depune contestații și a dreptului la un recurs efectiv, prin limitarea tematicilor contestațiilor. Amintim că Codul administrativ prevede la art. 65 posibilitatea repunerii în termen, iar evoluția rapidă a evenimentelor în campania electorală, ar putea justifica, în anumite cazuri, repunerea în termen. În acest sens, ***se recomandă*** revizuirea normei respective, prin eliminarea limitărilor tematicilor contestațiilor.  În același timp, nu este clar includerea condiției privind lezarea drepturilor contestatarilor, dacă contestația poate lua și forma unei sesizări. Prin urmare, o persoană ar putea depune contestație care să vizeze încălcarea drepturilor altor alegători sau a concurenților electorali, iar subiectul care sesizează/contestă să fi fost martor la încălcarea respectivă.  Totodată, influențarea rezultatelor votării de încălcarea sesizată și constată, urmează sa o stabilească instanța care confirmă sau infirmă legalitatea alegerilor. Astfel, la etapa depunerii contestației și/sau verificării admisibilității contestației nu este întemeiată verificarea influențării rezultatelor votării.  ***Se recomandă*** revizuirea alin. (8), în conformitatea cu obiecțiile formulate.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  10) *La alin. (10)*, ***se consideră*** că norma inclusă la acest aliniat nu întrunește condițiile de claritate a normei juridice. Astfel, nu este clar dacă ar putea fi contestate actele administrative cu caracter normativ emise/ adoptate cu până la 30 de zile înainte de începerea perioadei electorale, sau dacă respectivul termen în care se poate adresa persoana fizică sau juridică se suspendă în perioada electorală, și termenul reîncepe să curgă după încheierea acestei perioade. În special, nu este clar dacă ar putea CEC să aprobe înainte de perioada electorală un act administrativ cu caracter normativ care să afecteze participarea unor concurenți electorali, iar prin imposibilitatea contestării, aceștia să fie privați de dreptul de a fi aleși. | ***Se acceptă parțial***.  Noțiunea „contestație” revizuită (art. 1 din Codul electoral):  „contestație – cerere în formă scrisă, inclusiv cererea prealabilă, depusă de contestatar în condițiile prezentului cod;”  În același context, se propune completarea art. 1 din cod cu următoarele noțiuni:  „*subiecți electorali* - subiecții înregistrați, acreditați sau confirmați sau care urmează a fi înregistrați, acreditați sau confirmați;”  „*competitori electorali* – partidele politice, blocurile electorale, concurenții electorali, candidații desemnați, grupurile de inițiativă, precum și participanții la referendum care participă la și/sau beneficiază de susținerea financiară (materială) a campaniei electorale și/sau activității acestora, inclusiv cei care desfăşoară doar activităţi de campanie sau promovare electorală ce nu implică cheltuieli financiare;”  Alineatul (1) se completează cu litera e) cu următorul cuprins:  *„e) se contestă alte încălcări ale legislației electorale.”*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***  Noțiunea de „*„pretendentul la o funcție publică electivă” se va substitui cu noțiunea de „candidat desemnat”*  Articolul 1 va fi completat cu o nouă noțiune:  *„candidat desemnat***-** persoană care își desemnează candidatura sau este desemnat de partide politice, blocuri electorale sau grupuri de inițiativă în vederea înregistrării în calitate de concurent electoral sau candidat pe listă;”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Evident că susținem adoptarea unor norme certe, care să clarifice conduita subiecților vizați. Totuși, în cadrul raporturilor electorale, la această etapă este dificil de identificat și stabilit exhaustiv lista altor organe care au competență de a examina eventualele contestații. În acest sens, există riscul ca unele autorități să nu fie identificate la etapa de reglementare sau, eventual, competența unor autorități să fie extinsă și în privința examinării litigiilor electorală, fiind astfel necesară operarea modificăriilor prin actualizarea acestei liste.  Mai mult, obiecția formulată pentru redacția alin. (1), confirmă cele enunțate, fiind invocate riscurile privind enumerările incomplete sau selective cu referire la obiectul contestației.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***  Textul alin. (9) să urmeze după alin. (4), corespunzător va deveni alin. (5), celelalte alineate fiind renumerotate corespunzător.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***  Propunerea de includere într-un articol separat a competențelor de examinare a contestațiilor de către autorități a fost abordată și în contextul activității de elaborare desfășurată de grupul de lucru.  Rezonabilitatea comasării într-un singur articol este justificată de necesitatea corelării obiectului contestației cu organul care are competența de examinare a acestora, respectiv, facilitarea identificării acestora de către contestatari, dar și organele de resort. Totodată, menționăm că prevederile privind competența sunt dezvoltate și în alte articole ale prezentului capitol.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Alin. (4) stabilește procedura de depunere a contestațiilor privind acțiunile/ inacțiunile subiecților electorali, în rezultatul examinării acestora organul electoral va emite o hotărâre. În condițiile alin. (3) această hotărâre se va contesta la organul electoral ierarhic superior (aici intervine procedura prealabilă), ulterior în instanța de judecată.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***  Termenii utilizați vin să explice procedurile ce țin de depunerea (adresarea) și examinarea (soluționarea) contestațiilor. Sensul noțiunilor utilizate reiese din textul normei per ansamblu.  În același context, precizăm că textul proiectului de lege va fi revăzut, inclusiv sub aspect redacțional.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  După cum s-a menționat raporturile electorale sunt specifice, corespunzător, termenele de depunere și examinare a contestațiilor sunt prevăzute în mod expres, fapt care determină conduita subiecților implicați în sensul exercitării drepturilor electorale în termenele prestabilite. Or, după expirarea acestora, devine imposibilă realizarea anumitor raporturi juridice și, respectiv, exercitarea anumitor drepturi electorale, iar efectele juridice produse nu mai pot fi remediate.  Prin urmare, pentru a responsabiliza atât contestatarii, dar și organele electorale, reglementările propuse mențin aceeași abordare la capitolul instituirii termenelor speciale, precum și al stabilirii exprese a obiectului contestațiilor.  În același timp, norma indicată de la art. 65 alin. (1) din Codul administrativ se aplică procedurii administrative, fiind relevantă și în cadrul procedurii electorale.  Condiționarea depunerii contestației de către subiecții ai căror drepturi au fost lezate corespunde procedurii administrative și de contencios administrativ în sensul art. 17 și 207 din Codul administrativ.  Prin „*influența rezultatelor votării*” se prezumă depunerea contestațiilor prin care se invocă fie acțiunile organelor electorale în procesul de numărare/totalizare a rezultatelor votării fapt care a influența formula de distribuire a mandatelor (inclusiv, o eroare de calcul), fie acțiunile de corupere a alegătorilor care a influența opțiunea acestora, corespunzător, rezultatele votării, etc. Totodată, cererile de renumărare a voturilor pot fi însoțite de contestații prin care se invocă anumite încălcări și se justifică cererea de renumărare înaintată.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***. |
| Articolul 711. Forma și conținutul contestației  (1) Contestația poate fi depusă în scris, expediată prin poștă sau transmisă în formă electronică la autoritatea competentă.  (2) Pentru admiterea spre examinare în fond a contestației, aceasta va conține următoarele elemente obligatorii:  a) denumirea autorității căreia i se solicită examinarea contestației;  b) numele și prenumele sau denumirea contestatarului, precum și alte date de identificare și de corespondență ale acestuia;  c) descrierea faptelor invocate ca presupuse încălcări, în particular asupra drepturilor vătămate, indicarea temeiului juridic, enumerarea și anexarea probelor ce confirmă cele invocate, precum și cerințele contestatarului;  d) data depunerii contestației și semnătura contestatarului sau a reprezentantului acestuia.  (3) Contestatarul are dreptul să-și retragă contestația, să modifice cerințele și/sau să o suplimenteze, cu excepția obiectului ei, prin depunerea unei cereri scrise către autoritatea competentă. În cazul modificării obiectului contestației, aceasta este considerată o contestație nouă. Retragerea contestației este posibilă până la adoptarea hotărârii de către autoritatea competentă, iar modificarea și/sau suplinirea contestației poate fi făcută până în ziua limită admisă pentru contestare în condițiile prezentului articol.  (4) La depunerea contestațiilor privind reflectarea campaniei electorale de către furnizorii de servicii media, contestatarii vor ține cont de cerințele de formă și conținut stabilite de Codul serviciilor media audiovizuale.  (5) Forma și conținutul contestațiilor depuse în instanța de judecată trebuie să corespundă cerințelor stabilite de Codul administrativ și Codul de procedură civilă. | A.O. „Promo-LEX” | 11  12  13 | 1) *La alin. (2) lit. c)*, ***se recomandă*** excludereatextului „*în particular asupra drepturilor vătămate*”, deoarece organizarea unor alegeri libere și corecte este în interesul tuturor cetățenilor cu drept de vot, iar încălcarea regulilor procesului electoral, afectează dreptul tuturor cetățenilor de a alege și a concurenților/ potențialilor concurenți de a fi ales.  Prin urmare, orice încălcare a prevederilor legale în materie electorală se prezumă că afectează sau încalcă dreptul de a alege și a fi ales, iar din acest motiv considerăm inutilă descrierea drepturilor vătămate în procesul electoral.  În același timp, amintim că MO Promo-LEX a constatat în cadrul mai multor scrutine, tendința organelor electorale de a declara contestațiile drept inadmisibile din cauza imposibilității demonstrării/inexistenței dreptului vătămat. Astfel, includerea unei astfel de condiții în cazul contestațiilor electorale ar putea duce la interpretări subiective din partea organelor electorale și corespunzător la încălcarea dreptului la un recurs efectiv.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2) și alin. (5)*, se menționează că alin. (2) reglementează elementele obligatorii pe care trebuie să le întrunească o contestație. În același timp, alin. (5) prevede că forma și conținutul contestațiilor depuse în instanța de judecată trebuie să corespundă cerințelor stabilite de Codul administrativ și Codul de procedură civilă.  Din coroborarea acestor norme, ar rezulta că alin. (2) se referă la forma contestațiilor depuse în organele electorale. Totodată, luând în considerare faptul că contestațiile electorale trebuie să respecte procedura prealabilă, nu ar fi clar din ce cauză forma și conținutul contestației ar trebui să fie diferit, în dependență dacă este examinare extrajudiciară sau judiciară.  ***Se recomandă*** elucidarea acestui aspect, prin modificarea corespunzătoare a normelor legale, dar urmează să se țină cont și de faptul că procedura de recurs trebuie să fie simplă şi lipsită de formalitate, în special, cu privire la stabilirea admisibilităţii contestărilor.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (4)*, ***se evidențiază*** că nici aliniatul (4), nici o altă normă legală din acest capitol nu reglementează situația privind contestațiile care vizează reflectarea campaniei electorale de către furnizorii de servicii media scrise și internet. Totodată, notăm că potrivit art. 2 alin. (3) lit. e) din Codul serviciilor media audiovizuale, acesta nu se aplică ziarelor și revistelor în format electronic. | ***Se ia act de recomandare***  Reiterăm că această abordare este în corelare cu prevederile aferente procedurii administrative și de contencios administrativ în sensul art. 17 și 207 din Codul administrativ.  Prin urmare, necesită a fi determinată formula agreată de majoritatea subiecților implicați în sensul optării pentru una din soluțiile:   1. fie se stabilește cercul exhaustiv al subiecților ce pot contestații și nu se condiționează de revendicarea dreptului vătămat; 2. fie cercul de contestatari rămâne deschis, însă fiind condiționat de revendicarea drepturilor vătămate.   Aspectele menționate vor fi descrise și în nota informativă la proiect, urmând să fie supuse discuțiilor în procesul de avizare pe platforma parlamentară.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Procedura de depunere și examinare a contestațiilor este una specifică, respectiv, necesită stabilirea expresă a conținutului contestațiilor, care va facilita atât activitatea contestatarilor, cât și a organelor abilitate cu soluționarea acestora. În acest sens, elementele contestației au fost ordonate și clarificate, asimilându-se în mare parte elementelor stabilite pentru petiție în sensul art. 75 din Codul administrativ.  Diferențierea procedurii administrative (electorale) de cea a contenciosului administrativ, în particular al formei cererilor depuse (contestație și cererea de chemare în judecată) nu constituie un element novatoriu în acest proces.  Examinarea litigiilor în instanța de judecată este una specifică care condiționează realizarea unor proceduri de formă și conținut pentru, cel puțin, admisibilitatea acestor acțiuni.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Reglementările privind modul de reflectare a campaniei electorale, tipurile instituțiilor mass-media, formele de publicitate/materiale electorale sunt detaliate în capitolul 11.  La fel, se menține prevederea privind asimilarea publicității electorale în presa scrisă cu cea în rețeaua internet și prin intermediul telefoniei mobile.  Totodată, relevăm că a fost completat art. 722 alin. (3) în partea atribuirii în competența CEC examinarea contestațiilor prin care se invocă reflectarea sau difuzarea informațiilor false plasate de către subiecții electorali în presa scrisă sau spațiul on-line.  Consecvent, notăm că prin stabilirea acestei noi competențe se soluționează și Adresa Curții Constituționale din 10 decembrie 2020. |
| Articolul 712. Condițiile pentru admisibilitatea contestațiilor   1. Organele electorale verifică din oficiu dacă sunt întrunite condițiile pentru admisibilitatea unei contestații. Dacă este inadmisibilă, contestația se declară ca atare prin hotărârea organului electoral.   (2)  Contestația se declară inadmisibilă în special când:   * 1. a fost depusă de un alt subiect decât cel stabilit la art. 713 alin. (1) sau de o persoană fără împuterniciri în acest sens;   2. nu a fost respectată procedura de examinare a cererii prealabile;   3. a fost depusă după expirarea termenului prevăzut de prezentul cod;   4. nu corespunde cerințelor de formă și conținut, iar contestatarul nu a înlăturat neajunsurile în termenul stabilit de organul electoral;   5. contestatarul nu poate revendica încălcarea drepturilor sale electorale;   6. există o hotărâre cu privire la un litigiu electoral între aceleași părți, cu același obiect și pe aceleași temeiuri de drept;   7. a fost depusă concomitent la alt organ electoral, o altă autoritate competentă sau în instanța de judecată;   8. în alte cazuri stabilite de prezentul capitol. | A.O. „Promo-LEX” | 14  15  16  17 | 1) *La alin. (2)*, nu este clar necesitatea a două norme separate care vizează admisibilitatea contestației (art. 711 alin. (2) și art. 712 alin. (2)). ***Se recomandă*** comasarea acestor norme. În plus la lit. a)-c) sunt invocate alte temeiuri de inadmisibilitate decât cele indicate la art. 711 alin. (2), astfel ***se recomandă*** excluderea acestora. Se menționează că potrivit Codului privind bunele practici în materie electorală procedura de recurs trebuie să fie simplă şi lipsită de formalitate, în special cu privire la stabilirea admisibilităţii contestărilor.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2) lit. a)*, deși la art. 71 din proiect a fost inclusă mențiunea că prin contestațiese înțelege atât cererea, cât și sesizarea. În acest sens, dar și luând în considerare noțiunea sesizării din Codul administrativ art. 9 alin. (3) (prin sesizare se informează autoritatea publică cu privire la o problemă de interes personal sau public), nu este clar cum pot fi limitată lista subiecților care depun contestații. ***Se recomandă*** excluderea condiției stabilite la lit. a).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (2) lit. c)*, se menționează că Codul administrativ prevede la art. 65 posibilitatea repunerii în termen, iar evoluția rapidă a evenimentelor în campania electorală, ar putea justifica, în anumite cazuri, repunerea în termen. În acest sens, ***se recomandă*** revizuirea normei respective, prin completarea cu textul „*și nu a fost solicitată repunerea în termen sau nu a fost admisă cererea de repunere în termen*.”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (2) lit. e)*, ***se recomandă*** excludereaacestei condiții de inadmisibilitate, deoarece orice încălcare a prevederilor legale în materie electorală afectează sau încalcă dreptul de a alege și a fi ales. Or, normele Codului electoral sunt instituite pentru a asigura condiții egale pentru concurenți electorali, dar și condiții pentru a asigura libertatea și egalitatea votului. Astfel, organele electorale ar trebui să admită că orice încălcare afectează dreptul alegătorilor și concurenților electorali și să nu fie puse în situația de a argumenta o poziție sau alta, care poate fi, pe larg, interpretabilă.  Prin instituirea a astfel de norme, nu va fi asigurată o aplicare uniformă a legislației electorale, or fiecare organ electoral, va avea tendința să argumenteze imposibilitatea contestatarului de revendicare a încălcării drepturilor sale electorale, în defavoarea examinării în fond a contestației. O astfel de tendință a fost observată de Promo-LEX, în scrutinele electorale anterioare, în cazul contestațiilor examinate de CEC. Astfel, includerea unui astfel de temei de inadmisibilitate ar duce cel puțin la încălcarea dreptului la un recurs efectiv.  Totodată, această prevedere se pare că nu a fost coroborată cu noțiunea de contestație dată la art. 71 alin. (1), or prin aceasta se înțelege inclusiv sesizarea (prin sesizare se informează autoritatea publică cu privire la o problemă de interes personal sau public). Corespunzător, o persoană care sesizează autoritatea publică despre o problemă de interes public, nu trebuie să revendice încălcarea drepturilor sale electorale. | ***Se acceptă parțial***  Normele indicate conțin reglementări diferite, și anume art. 711 alin. (2) se referă la elementele pe care trebuie să le conțină o contestație, iar art. 712 alin. (2) stabilește condițiile în care contestația se declară inadmisibilă. Respectiv, propunerea de comasare a acestor norme nu poate fi acceptată.  Totodată, pentru o mai mare claritate s-a revăzut redacția art. 711 alin. (2).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Cu referire la cercul (calitatea) subiecților unei contestații, precum și aspectele privind denumirea acesteia, argumentele sunt expuse în prezenta sinteză.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Argumentele pe marginea aspectului ce vizează mecanismul de repunere în termen au fost expuse la art. 71 alin. (8).    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Reiterăm că această abordare este în corelare cu prevederile aferente procedurii administrative și de contencios administrativ în sensul art. 17 și 207 din Codul administrativ.  La art. 71 alin. (1) a fost precizată și sintagma „sesizare” pentru a nu limita admisibilitatea contestației în dependență de denumirea acesteia. Or, condițiile de admisibilitate vor fi examinate prin prisma criteriilor stabilite la art. 712 alin. (2), inclusiv obiectul și solicitările înaintate, însă nu în dependență de denumirea acesteia. |
| Articolul 713. Depunerea contestației   1. În calitate de subiect al contestației poate fi alegătorul,pretendentul la funcția electivă, grupul de inițiativă, concurentul electoral sau participantul la referendum (*în continuare* – contestatari), care revendică încălcarea drepturilor sale legitime prevăzute de prezentul cod și de alte acte normative în domeniul electoral. 2. Contestatarii depun și/sau participă la procedura de examinare a contestațiilor personal sau prin intermediul reprezentanților împuterniciți în condițiile Codului administrativ, după caz, ale Codului de procedură civilă. În cadrul organelor electorale, depunerea și/sau participarea la procedura de examinare a contestațiilor se stabilește în baza hotărârilor aprobate de Comisia Electorală Centrală. 3. În cazul depunerii contestațiilor de către alți subiecți decât cei indicați la alin. (1) sau în lipsa împuternicirilor stabilite la alin. (2), acestea nu se examinează în fond, fiind declarate inadmisibile prin hotărârea organului electoral respectiv. 4. Comisia Electorală Centrală, după caz consiliul electoral de circumscripție respectiv sau Consiliul Audiovizualului, poate iniția, din oficiu, procedura de examinare a încălcărilor stabilite la art. 71 alin. (1) lit. c) și d). | A.O. „Promo-LEX” | 18  19  20  21  22  23  24 | 1) *La alin. (1)*, ***se consideră*** că următoare aspecte necesită a fi elucidate:   1. se reiterează că este necesară includerea definiției pentru termenul de *pretendent la funcția electivă*, inclusiv pentru elucidarea faptului dacă partidul politic sau blocul electoral neînregistrat încă în calitate de concurent electoral (ex. pentru alegeri parlamentare) este pretendent la funcția electivă, și corespunzător poate depune contestații;   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. nu este clar cine poate fi subiect al contestației în cazul contestațiilor privind finanțarea partidelor politice, contestații depuse în afara perioadei electorale;   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. se reiterează că este necesară revizuirea noțiunii de concurent electoral, astfel încât să se asigure faptul că un candidat la funcția de deputat poate depune contestații;   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. nu este clar cine poate depune contestații după ziua alegerilor, și dacă calitatea de concurent electoral și de alegător se păstrează până la confirmarea/infirmarea legalității alegerilor, pentru a asigura faptul că contestația nu va fi declarată inadmisibilă după ziua alegerilor; 2. nu este clar dacă persoanele cărora li s-a refuzat înregistrarea, confirmarea, acreditarea pot depune contestații, prin prisma acestei normei. De exemplu, candidații cărora li s-a refuzat înregistrarea nu dispun nici de calitatea de pretendent la funcție electivă nici nu au obținut calitatea de concurent electoral, însă aceștia ar trebui să aibă dreptul să depună cel puțin contestație împotriva refuzului înregistrării lor.   Totodată, ***se recomandă*** excluderea de la alin. (1) a textului „*care revendică încălcarea drepturilor sale legitime prevăzute de prezentul cod și de alte acte normative în domeniul electoral*”, deoarece orice încălcare a prevederilor legale în materie electorală afectează sau încalcă dreptul de a alege și a fi ales, și nu este necesară verificarea acestei condiții.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (3)*, norma prevăzută în primul enunț este similară după conținut cu norma de la art. 712 alin. (2), și prin urmare ***se recomandă*** excluderea acesteia.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) În privința normei care se regăsește în cel de-al doilea enunț *– alin. (4)*, ***se consideră*** că aceasta trebuie să se regăsească într-un articol care prevede examinarea sau inițierea examinării contestației și nu ordinea de depunere a contestației. | ***Se acceptă parțial***.  *Noțiunea de „pretendent la o funcție publică electivă”*a fost clarificată mai sus, fiind substituită cu cea de *„candidat desemnat”.*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Aliniatul (1) se completează cu următorul text: „ *Pot depune contestații și partidele politice care au dreptul de a participa la scrutin în condițiile stabilite de art. 222 lit. g).* ” .  În afara perioadei electorale, se aplică prevederile Codului administrativ aferente realizării procedurii administrative.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Cercul de contestatari a fost extins în raport cu reglementările actuale, conform propunerilor formulate la alin. (1).  Mai mult, propunerea de revizuire a cercului de subiecți în calitate de contestatari urmează a fi corelată și cu candidații la funcția de consilier pe lista înaintată de partidele politice și blocurile electorale.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Aceeași subiecți indicați la alin. (1), cu respectarea termenelor de depunere și în dependență de solicitările înaintate. Mai mult, statutul de alegător este unul permanent, respectiv, contestațiile pot fi depuse în orice perioadă cu respectarea condițiilor generale stabilite în acest sens.  *Concurenții electorali rămân subiecți ai contestației* până la adoptarea unei hotărâri definitive de confirmare a legalității alegerilor, în condițiile în care revendiă încălcarea drepturilor sale.  ***Se ia act de recomandare***.  În cazul refuzului de confirmare, acreditare se depun contestații în ordinea generală privind contestarea actului administrativ al organului electoral. Suplimentar, aici intervine revendicarea dreptului vătămat. Mai mult, în capitolele ce reglementează procedurile de confirmare/acreditare se conțin norme care indică dreptul de contestare a refuzului, evident de către subiectului căruia i-a fost refuzată solicitarea în acest sens.  Ce ține de subiecții cărora le-a fost refuzată înregistrarea în calitate de concurenți electorali, rămân „candidați desemnați” până la adoptarea unei hotărâri definitive.  Pe partea recomandării argumentele au fost expuse mai sus.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***  La această etapă, s-a identificat oportunitatea includerii acestor prevederi la articolul respectiv. |
| Articolul 72. Termenul de depunere a contestațiilor   1. În perioada electorală, termenul general de depunere a contestațiilor este de 3 zile calendaristice, care se calculează începând cu ziua următoare zilei în care a fost săvârșită acțiunea, a fost identificată inacțiunea sau a fost adoptată hotărârea, 2. În cazurile prevăzute de prezentul cod sau de alte acte normative, termenul de depunere a contestațiilor nu poate fi mai târziu de ziua alegerilor sau de o altă dată (circumstanță) determinată sau determinabilă. 3. În caz de divergență între reglementările prezentului cod și alte acte normative, în partea ce ține de termenele de depunere a contestațiilor în perioada electorală, se vor aplica dispozițiile prezentului cod. 4. Contestațiile care vizează finanțarea campaniilor electorale, precum și a activității partidelor politice sau altor subiecți electorali*,* se depun la organul electoral corespunzător în termen de 3 zile calendaristice de la identificarea încălcărilor în domeniul respectiv prin care au fost vătămate drepturile contestatarului. 5. Contestațiile privind reflectarea campaniei electorale de către furnizorii de servicii media se depun la Consiliul Audiovizualului în termen de 3 zile calendaristice de la identificarea încălcărilor prin care au fost vătămate drepturile contestatarului. 6. Cererile de acordare a dreptului la replică, respectiv, cele de contestare a refuzului de acordare a dreptului la replică se depun la organul competent nu mai târziu de 3 zile calendaristice înainte de ziua alegerilor. 7. Cererile de anulare a înregistrării, acreditării sau confirmării subiecților electorali se depun la organul electoral competent cel târziu cu 5 zile înainte de ziua alegerilor. Cererile depuse după acest termen se examinează concomitent cu totalizarea și confirmarea rezultatelor alegerilor. 8. Înaintarea acțiunilor în contencios administrativ, precum și exercitarea căilor de atac împotriva actelor judecătorești, se efectuează în același termen stabilit la alin. (1). 9. După ziua alegerilor sau referendumurilor, contestațiile pot fi depuse în termen de 3 zile calendaristice din ziua votării, însă nu mai târziu de data:   a) adoptării hotărârilor de către organele electorale cu privire la aprobarea proceselor-verbale de totalizare a rezultatelor scrutinelor locale și/sau validarea mandatelor aleșilor locali;  b) confirmării rezultatelor alegerilor parlamentare, prezidențiale sau ale referendumurilor republicane, precum și validării mandatelor candidaților aleși de către Curtea Constituțională.   1. Cererile privind renumărarea voturilor pot fi depuse în termen 3 zile calendaristice de la aducerea la cunoștința publică a rezultatelor preliminare ale votării. Comisia Electorală Centrală, după caz, Curtea Constituțională dispune renumărarea voturilor dacă încălcările invocate în cerere sunt de natură să influențeze rezultatele votării și, respectiv, distribuirea mandatelor. Se califică întemeiate cererile privind renumărarea voturilor în cazul stabilirii unei diferențe de maxim 10% între voturile valabil exprimate ale concurenților electorali sau între opțiunile supuse la referendum, precum și în cazul în care datele înscrise sau rectificările efectuate în procesele-verbale de numărare a voturilor pun la îndoială conformitatea și veridicitatea acestora. 2. Contestațiile depuse după expirarea termenelor indicate în prezentul articol se declară inadmisibile. 3. Depunerea contestațiilor nu suspendă executarea actelor emise de organele electorale sau alte autorități competente, dacă actele normative în domeniul electoral nu prevăd altfel sau autoritatea, după caz, instanța de judecată nu a dispus suspendarea executării actelor contestate în condițiile Codului administrativ. | A.O. „Promo-LEX” | 25  26  27  28  29  30  31  32 | 1) *La alin. (2)*, ***se recomandă*** fie excluderea acestei norme fierevizuirea ei, deoarece nu întrunește condițiile de claritate și precizie a norme legale. În special:   1. Condiția „*în cazurile prevăzute de prezentul cod sau de alte acte normative*” este lipsită de claritate și certitudine și este lipsit de necesitate păstrarea acesteia. 2. Textul „*sau de o altă dată (circumstanță) determinată sau determinabilă*” la fel este lipsit de claritate și certitudine, iar modul de aplicare a ei nu este previzibilă.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (4)*, ***se recomandă*** excluderea textului „*în domeniul respectiv prin care au fost vătămate drepturile contestatarului*”, deoarece nu adăugă conținut juridic normei, ci doar încarcă norma juridică sau repetă conținutul altor norme.  În același timp, se menționează că în procesul electoral orice încălcare a prevederilor legale în materie electorală afectează sau încalcă dreptul de a alege și a fi ales, și prin urmare nu este necesară verificarea condiției de vătămare sau nu a drepturilor contestatarului.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (5)*, ***se recomandă*** excluderea textului „*prin care au fost vătămate drepturile contestatarului*”, deoarece nu adăugă conținut juridic normei, ci doar repetă conținutul altor norme.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (7),* ***se recomandă*** revizuirea acestei norme, deoarece conținutul acestui aliniat nu întrunește condițiile de claritate și precizie a normei, în special cu referință la următoarele aspecte:   1. Nu este clar dacă cererile la care se face referință sunt depuse de subiecții care au solicitat înregistrarea, acreditarea sau confirmarea acestora, sau sunt depuse ca solicitare de aplicare a sancțiunii pentru încălcarea unor prevederi ale Codului electoral. În cazul primei situații, nu există nici un element de contradictorialitate, și corespunzător norma nu ar trebui să se regăsească la acest compartiment.   În cazul celei de-a doua situație, solicitarea respectivă nu ar putea fi depusă separat de solicitarea privind constatarea unor încălcări (de ex. utilizarea mijloacelor financiare nedeclarate), iar din norma expusă în proiect aceasta nu poate fi înțeles. În acest caz, norma ar urma să fie completată în mod corespunzător sau să fie reamplasată în conținutul unui articol ce reglementează aplicarea sancțiunilor sau modul de aplicare a sancțiunilor.   1. Sancțiunea de anulare a înregistrării concurentului electoral poate fi aplicată în cazul în care au existat vicii în procesul de înregistrare (de ex. au fost prezentate acte false) sau în cazul în care concurentul electoral nu mai întrunește condițiile prevăzute de legislație după modificările efectuate (de ex. modificarea listei de candidați în alegerile locale sau parlamentare, cota minimă de reprezentare a scăzut sub 40%). Amintim că în [Documentul de politici](https://promolex.md/wp-content/uploads/2021/03/Policy-paper_Anulare_%C3%AEnregistrare_RO-1.pdf) elaborat de Promo-LEX în 2021, s-a evidențiat că pentru încălcările prevăzute de art. 75, alin. (5) Cod electoral efectuate de către concurenții electorali ar fi oportună redenumirea sancțiunii de anulare a înregistrării concurentului electoral în sancțiunea de excludere sau descalificare din scrutin. 2. Totodată, în raport cu anularea acreditării sau confirmării subiecților electorali, această contestație ar putea fi depusă și respectiv sancțiune - aplicată și cu mai puțin timp înainte de ziua alegerilor decât cu 5 zile, în special dacă se aduce atingere procesului de organizare a alegerilor, care se intensifică în ultimele zile.   5) *La alin. (9)*, din conținutul normei respective nu este clar dacă în privința contestațiilor înaintate după ziua alegerilor este necesară respectarea procedurii prealabile dar și care este locul depunerii respectivelor contestații. ***Se recomandă*** elucidarea acestor aspecte în această normă sau în altă normă.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) *La alin. (10)*, ***se recomandă*** ajustarea în mod corespunzător a normei de la art. 65 alin. (3) Cod electoral, dar fără a fi norme repetitive. Ajustarea este necesară în special în privința termenului de solicitare a renumărării voturilor, organul împuternicit să dispună renumărarea voturilor și a motivelor pentru care poate fi dispusă renumărarea.  Totodată, se evidențiază că nu este clar dacă condițiile din primul și al doilea enunț, privind întrunirea diferenței de maxim 10% și a condiției privind influențarea rezultatelor votării și distribuirea mandatelor sunt cumulative și alternative. Se consideră că acest aspect necesită a fi elucidat pentru a evita interpretările duale.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  7) ***Se recomandă*** examinarea oportunității includerii opțiunii de admitere a cererii și corespunzător de renumărare a voturilor, în cazul în care costurile de renumărare a buletinelor de vot sunt suportate de concurentul electoral care o solicită, iar diferența între voturile valabil exprimate ale concurenților electorali sau între opțiunile supuse la referendum depășesc 10%.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8) *La alin. (11)*, norma prevăzută în primul enunț este similară după conținut cu norma de la art. 712 alin. (2) lit c), și prin urmare ***se recomandă*** excluderea acesteia.  Totodată, amintim că Codul administrativ prevede la art. 65 posibilitatea repunerii în termen, iar evoluția rapidă a evenimentelor în campania electorală, ar putea justifica, în anumite cazuri, repunerea în termen. Evidențiem că dacă în instanța de judecată se admite, în cazuri justificate repunerea în termen, nu este clar de ce în procesul electoral, în cazul examinării contestațiilor de organele electorale se încearcă excluderea acestui drept. | ***Nu se acceptă***.  Sintagma „alte acte normative” se referă la Legea nr. 294/2007, Codul administrativ, Codul serviciilor media și audiovizuale, etc., care conțin reglementări aferente procedurii de examinare a contestațiilor în domeniul electoral.  De regulă, termenele electorale se calculează în dependență de anumite circumstanțe care urmează a fi realizate sau stabilite (de ex., 3 zile până la deschiderea secției de votare, în 2 zile de la alegerea conducerii organului electoral, etc.). Mai mult, în cazul contestării acțiunilor/inacțiunilor se evidențiază carențe privind stabilirea momentului survenirii acestora, în special a celor care au loc continuu. Astfel, optarea pentru soluția alternativă privind *o altă dată (circumstanță) determinată sau determinabilă* ar putea facilita și asigura realizarea dreptului de contestare în cazurile în care termenul exact urmează a fi determinat, excluzând și necesitatea de a solicita eventual mecanismul propus de repunere în termen.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare.***  Reiterăm că această abordare este în corelare cu prevederile aferente procedurii administrative și de contencios administrativ în sensul art. 17 și 207 din Codul administrativ.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Argumentele expuse cu referire la alin. (7) sunt judicioase, respectiv pot fi luate în considerare în procesul de revizuire a cadrului normativ.  Totuși, art. 72 conține reglementări privind termenele de depunere a contestațiilor. Corespunzător, intenția în procesul de elaborare a fost de a concentra într-un singur articol referințele ce țin de acest aspect, inclusiv cu riscul de a reitera anumite reglementări.  Astfel, în prim plan, norma vizează reglementarea termenului în care pot fi înaintate astfel de solicitări, iar în partea de subiecții acestor solicitări, precum și alte condiții se regăsesc detaliate în alte norme, inclusiv din acest capitol. Corespunzător, aceste cereri reprezintă o consecință a invocării încălcărilor pentru care poate fi aplicată sancțiunea privind anularea înregistrării.  În același timp, relevăm că propunerea a vizat reglementarea termenului în care poate fi solicitată aplicarea celei mai severe sancțiuni în cadrul perioadei electorale. Fixarea acestui termen ține să responsabilizeze subiecții care vor înainta aceste solicitări în sensul sesizării proxime a eventualelor încălcări. Or, cu referire la același exemplu (prezentarea documentelor neconforme/false, nerespectarea cotei gender), aceste încălcări trebuie sesizate în cel mai scurt timp de la înregistrarea concurenților electorali, însă nu cu 1 zi înainte de ziua alegerilor. Aplicarea sancțiunii sub forma anulării înregistrării are ca efect revizuirea mai multor proceduri electorale (documente, materiale), astfel că depunerea unor astfel de cereri pun în dificultate organizarea în bune condiții a alegerilor, precum și generează premise pentru depunerea altor contestații vizavi de modul de realizare a acestor proceduri, care pot avea de asemenea ca efect invalidarea unui scrutin.  Prin urmare, se propune fixarea unui termen limită în interiorul căruia se pot înainta astfel de solicitări, iar după această dată asigurându-se posibilitatea de depunere însă în contextul confirmării rezultatelor alegerilor.  ***Se ia act de recomandare***.  După ziua alegerilor, contestațiile se depun cu respectarea aceleiași proceduri descrise la art. 71, fiind depuse la organul care urmează să confirme legalitatea alegerilor.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Versiunea finală agreată va fi corelată și cu norma art. 65 alin. (3). Sau, art. 65 va conține referința la procedura descrisă în capitolul 12.  Criteriile privind diferența de voturi indicată și cele privind distribuirea mandatelor sunt interdependente. În cazul distribuirii de mandate de consilier, diferența de câteva voturi poate influența redistribuirea acestora de la un candidat la altul. Or, în cazul declarării candidatului ales la funcția de primar, diferența de voturi poate influența acest rezultat, în consecință atribuirea mandatului.  Prin urmare, cererea de renumărare poate fi justificată în condițiile în care între primii 2 candidați este o diferență minimă de voturi, care ar justifica necesitatea verificării conformității procedurii de numărare a lor (de ex., I candidat – 700 de voturi, II candidat – 680, iar 20 de buletine nevalabile).  Această soluție a fost discutată în cadrul grupului de lucru. Totuși, în condițiile în care au fost clarificate criteriile pentru care pot fi admise solicitările de renumărare, s-a renunțat la propunerea de suplinire a condiției privind plata cuantumului cheltuielilor renumărării.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Argumentarea a fost expusă mai sus (a se vedea recomandarea nr. \_\_\_\_). |
| Articolul 721. Sarcina probațiunii  (1) Fiecare contestatar probează faptele pe care își întemeiază pretențiile formulate și este responsabil de veridicitatea și calitatea probelor prezentate.  (2) Obligația de a confirma respectarea termenului de depunere a contestației în condițiile art. 72 revine contestatarului. | A.O. „Promo-LEX” | 33 | ***Se consideră*** că articolul poate fi completat cu un nou aliniat care să prevadă obligația organului electoral să verifice existența bănuielii rezonabile privind încălcarea invocată și după caz să solicite identificarea și administrarea probelor de la alți subiecți sau de la alte organe competente.  Evidențiem că în cele 6 cazuri de anulare a înregistrării concurenților electorali în scrutinele anterioare, majoritatea probelor au fost administrate cu concursul poliției. Astfel, că imposibilitatea administrării probelor este dată și de tipul încălcării, iar aceasta nu trebuie să devină un temei de inadmisibilitate a contestației. | ***Nu se acceptă***.  Reglementările propuse corelează cu cele instituite în cadrul procedurii administrative (art. 93 din Codul administrativ). |
| Articolul 722. Regimul juridic al competenței autorităților publice în examinarea contestațiilor   1. La depunerea contestației se va ține cont de competența și atribuțiile autorităților publice în materie de examinare a contestațiilor, de tipul scrutinului, de pretinsele încălcări și locul unde acestea au fost săvârșite, precum și de cerințele care se înaintează. 2. Reieșind din prevederile prezentului cod și ale altor acte normative conexe, competența de examinare a contestațiilor revine: 3. birourilor electorale ale secțiilor de votare în cazul contestațiilor ce vizează organizarea și desfășurarea alegerilor, cu excepția celor depuse în ziua votării, care se remit spre examinare, în aceeași zi, consiliilor electorale; 4. consiliilor electorale de circumscripție în cazul contestațiilor depuse în condițiile prezentului capitol. Consiliile electorale au competența de a examina și: 5. cererile de anulare în cazul subiecților electorali înregistrați, acreditați sau confirmați de către consiliul electoral respectiv; 6. contestațiile împotriva hotărârilor birourilor electorale pentru aprobarea procesului-verbal privind rezultatele numărării voturilor și/sau raportului asupra activității acestora în perioada electorală; 7. contestațiile împotriva hotărârilor consiliilor electorale de circumscripție de nivelul întâi pentru aprobarea procesului-verbal privind totalizarea rezultatelor votării și/sau raportului asupra activității acestora în perioada electorală, precum și celor cu privire la declararea candidaților aleși, atribuirea și validarea mandatelor aleșilor locali, confirmarea listelor candidaților supleanți în alegerile locale; 8. contestațiile privind organizarea și desfășurarea alegerilor, ce țin de competența acestora. 9. Comisiei Electorale Centraleîn cazul contestațiilor depuse în condițiile prezentului capitol. Comisia electorală Centrală examinează și: 10. cererile de anulare în cazul subiecților electorali înregistrați, acreditați sau confirmați de către Comisia Electorală Centrală; 11. cererile privind renumărarea voturilor în cazul dezacordului cu rezultatele preliminare ale votării la alegerile și referendumurile locale; 12. contestațiile împotriva hotărârilor organelor electorale cu privire la totalizarea rezultatelor votării și/sau pentru aprobarea raportului asupra activității acestora în perioada electorală; 13. contestațiile împotriva hotărârilor cu privire la declararea candidaților aleși, atribuirea și validarea mandatelor aleșilor locali, confirmarea listelor candidaților supleanți în alegerile locale; 14. cererile și contestațiile privind organizarea și desfășurarea alegerilor, ce țin de competența acesteia. 15. Consiliului Audiovizualuluiîn cazul contestațiilor depuse în condițiile prezentului capitol, precum și al cererilor prevăzute de Codul serviciilor media audiovizuale al Republicii Moldova.   (3) În cazul în care examinarea nu ține de competența organului respectiv, contestația, precum și materialele anexate la ea urmează a fi transmise spre examinare conform competenței, în mod urgent, în cel mult 2 zile calendaristice de la data recepționării.   1. După dizolvarea birourilor electorale, după caz, consiliilor electorale de circumscripție, acestea sunt substituite de Comisia Electorală Centrală în cadrul procedurilor de examinare a contestațiilor și litigiilor electorale. | A.O. „Promo-LEX” | 34  35  36  37  38  39 | 1) *La alin. (2)*, ***se recomandă*** excluderea textului „*Reieșind din prevederile prezentului cod și ale altor acte normative conexe*”, deoarece un astfel de text nu este caracteristic unei norme juridice care trebuie să reglementeze în mod clar și concis situația juridică.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2) subpct. 2) și 3)*, ***se recomandă*** revizuirea normelor, prin excluderea textului irelevant, și anume „*în cazul contestațiilor depuse în condițiile prezentului capitol*”. Această mențiune nu aduce claritate, deoarece și contestațiile depuse la BESV, CECE sau CEC, sunt depuse în condițiile prezentului capitol.  Totodată, în sensul lit. c) care face referință la contestațiile împotriva hotărârilor CECE I, considerăm că la sbpct. 2) urmează a fi menționat nivelul consiliilor electorale de circumscripție.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (2) subpct. 2) lit. d)*, ***se recomandă*** revizuirea sau excluderea acestei prevederi, deoarece forma în care este propusă nu întrunește condițiile de claritate și precizie a normei. Arătăm, în acest sens, textul normei respective în forma propusă prin enumerarea ipotezelor formulate la alin. (2) sbpct. 2), lit. d):  *„Reieșind din prevederile prezentului cod și ale altor acte normative conexe, competența de examinare a contestațiilor revine:*  *consiliilor electorale de circumscripție în cazul contestațiilor depuse în condițiile prezentului capitol. Consiliile electorale au competența de a examina și:*  *contestațiile privind organizarea și desfășurarea alegerilor, ce țin de competența acestora”.*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (2) subpct. 3) lit. d)*, nu este clar din ce cauză contestațiile împotriva hotărârilor cu privire la declararea candidaților aleși, atribuirea și validarea mandatelor aleșilor locali, confirmarea listelor candidaților supleanți în alegerile locale urmează a fi depuse la CEC, dacă se intenționează permanentizarea CECE II. Se consideră că ordinea ierarhică stabilită în acest capitol trebuie respectată și după ziua alegerilor.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5) *La alin. (2) subpct. 3) lit. e)*, ***se recomandă*** revizuirea sau excluderea acestei prevederi, deoarece forma în care este propusă nu întrunește condițiile de claritate și precizie a normei. Arătăm, în acest sens, textul normei respective în forma propusă prin enumerarea ipotezelor formulate la alin. (2) sbpct. 3), lit. e):  *„Reieșind din prevederile prezentului cod și ale altor acte normative conexe, competența de examinare a contestațiilor revine:*  *consiliilor electorale de circumscripție în cazul contestațiilor depuse în condițiile prezentului capitol. Consiliile electorale au competența de a examina și:*  *cererile și contestațiile privind organizarea și desfășurarea alegerilor, ce țin de competența acesteia”*.  Din aceleași motive, ***se recomandă*** revizuirea și a sbpct 4).  6) *La alin. (4)*, nu este clar de ce după dizolvarea BESV și CECE, acestea sunt substituite de CEC, în condițiile în care se propune permanentizarea CECE II. Astfel, ***se recomandă*** revizuirea normei, prin specificarea nivelului consiliilor electorale dizolvate (CECE I) și înlocuirea sintagmei “*Comisia Electorală Centrală*” cu sintagma “*consiliile electorale de circumscripție de nivel II corespunzătoare*”. | ***Nu se acceptă***.  Textul alineatului propus conține o sistematizare privind competența autorităților de a examina contestațiile, precum și tipurile de contestații care le sunt atribuite spre examinare.  Respectiv, considerăm că, reiterarea normelor Codului electoral sau enumerarea actelor conexe în sensul evitării normelor neclare, va avea un efect contrar – va îngreuna sensul acesteia.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Sintagma utilizată„*în cazul contestațiilor depuse în condițiile prezentului capitol*” are drept scop precizarea faptului că autoritățile enumerate în acest articol urmează să examineze contestațiile depuse conform cerințelor și procedurii descrise în Codul electoral, în particular capitolul 12, iar ulterior fiind specificate acele tipuri de contestații în dependență de organul responsabil de examinarea și soluționarea acestora.  Considerăm că această modalitate va facilitatea, în primul rând, activitatea contestatarilor de a identifica autoritatea competentă pentru sesizare.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Procedura prealabilă menționată a fost indicată la alin. (2) subpct. 2) lit. c), și anume cazurile în care se contestă la CECE II, hotărârile căruia se vor contesta ulterior în instanța de judecată în condițiile art. 71 alin. (2) și (3).  În cazurile descrise la alin. (2) subpct. 3) lit. d) se vor contesta hot. CECE II sau, eventual, CECE I în cazul alegerilor noi. Or, inclusiv în condițiile permanentizării CECE II, în perioada dintre alegeri, acest organ electoral va activa uninominal – doar în persoana președintelui. Respectiv, în această formulă CECE II nu se va expune pe marginea unor astfel de contestații.  La fel, prin prisma acestei norme, CEC va examina eventualele cereri privind erorile materiale admise (nume, prenume candidați supleanți), după perioada electorală.  Anume din aceste considerente a fost propusă o formulă generală care include situații menționate și care rezultă din alte prevederi ale Codului electoral .  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  ***Nu se acceptă***.  În condițiile permanentizării CECE II, în perioada dintre alegeri, acest organ electoral va activa uninominal – doar în persoana președintelui. Respectiv, în această formulă CECE II nu se va expune pe marginea unor astfel de contestații, nu va avea o astfel de competență. |
| Articolul 723. Competența jurisdicțională la examinarea contestațiilor   1. În ordinea procedurii contenciosului administrativ, instanțele de judecată examinează acțiunile în domeniul electoral după cum urmează: 2. Judecătoriile în primă instanță soluționează contestațiile împotriva acțiunilor/inacțiunilor și hotărârilor organelor electorale, după efectuarea procedurii de examinare a cererii prealabile; 3. Curtea de Apel Chișinău soluționează în primă instanță: 4. contestațiile împotriva acțiunilor/inacțiunilor și actelor administrative ale Comisiei Electorale Centrale; 5. contestațiile împotriva hotărârilor Comisiei Electorale Centrale privind finanțarea partidelor politice și a campaniilor electorale, precum și a altor subiecți electorali; 6. contestațiile împotriva acțiunilor/inacțiunilor și deciziilor Consiliului Audiovizualului; 7. Curțile de apel soluționează cererile de apel împotriva actelor judecătorești emise de judecătorii în cadrul litigiilor electorale; 8. Curtea Supremă de Justiție soluționează cererile de recurs împotriva actelor judecătorești ale curților de apel adoptate în cadrul litigiilor electorale. 9. Contestațiile depuse la instanțele de judecată se examinează în conformitate cu prevederile prezentului cod, ale Codului administrativ și ale Codului de procedură civilă. 10. Programul instanțelor de judecată se organizează în așa fel încât contestațiile să poată fi depuse și examinate fără întârziere. | A.O. „Promo-LEX” | 40 | *La alin. (1) subpct. 2)*, ***se recomandă*** renumerotarea lit. e) incluse la subpct. 2). | ***Se acceptă***. |
| Articolul 724. Soluționarea conflictelor de competență   1. În cazul în care aceeași contestație este depusă concomitent la mai multe organe electorale, aceasta va fi examinată de către organul electoral ierarhic superior organului ale căror acțiuni/inacțiuni și hotărâri se contestă, iar în cazul acțiunilor/inacțiunilor concurenților electorali, participanților la referendum sau grupurilor de inițiativă, precum și altor subiecți electorali, de către organul electoral care i-a înregistrat, acreditat sau confirmat. 2. Dacă contestația a fost adresată organelor electorale și instanței de judecată, contestația se va examina de instanța de judecată, cu excepția cazurilor în care nu a fost respectată procedura prealabilă de examinare. 3. În toate aceste cazuri, organele electorale care recepționează contestațiile, însă nu demarează examinarea în fond a acestora, le declară inadmisibile prin emiterea unei hotărâri în acest sens. | A.O. „Promo-LEX” | 41 | ***Se recomandă*** completarea articolului cu prevederi care șă reglementeze situațiile care ar putea genera conflicte de competență:   1. de exemplu în cazul constatării finanțării din mijloace nedeclarate a campaniei desfășurate de candidatul desemnat de partid politic în alegeri locale, cu solicitarea de anulare a înregistrării candidatului respectiv. În acest caz, contestațiile privind finantarea campaniei electorale se depun la CEC, iar solicitarea de anulare a înregistrării- se depune la CECE; 2. sau situația în care în aceeași contestație sunt invocate mai multe încălcări care țin de competența diferitor organe electorale. | ***Se acceptă***. |
| Articolul 73. Termenul de examinare a contestațiilor   1. În perioada electorală, autoritățile competente examinează contestațiile în termen de 3 zile calendaristice de la depunere, dar nu mai târziu de ziua alegerilor. La examinarea litigiilor electorale, instanțele judecătorești aplică același termen, inclusiv în cadrul procedurilor de exercitare a căilor de atac. 2. Prin derogare de la prevederile alin. (1), termenul de examinare nu poate fi mai târziu de: 3. termenul-limită stabilit pentru înregistrarea, acreditarea sau confirmarea subiecților respectivi de către organele electorale; 4. 3 zile până la ziua votării în cazul cererilor de anulare a înregistrării, acreditării sau confirmării subiecților electorali, după caz, concomitent cu totalizarea și confirmarea rezultatelor alegerilor; 5. sau concomitent cu examinarea rezultatelor alegerilor, contestațiile privind finanțarea campaniilor electorale ale concurenților electorali, precum și altor subiecți electorali; 6. 3 zile până la ziua votării în cazul contestațiilor privind refuzul de a acorda dreptul la replică de către furnizorii de servicii media sau mijloacele de informare în masă scrise; 7. Examinarea contestațiilor privind finanțarea activității partidelor politice nu se supune termenelor de prescripție prevăzute de prezentul capitol. La examinarea contestațiilor privind finanțarea activității partidelor politice se vor aplica reglementările prezentului cod și ale Legii nr. 294/2007 privind partidele politice, precum și Regulamentul privind finanțarea activității partidelor politice, aprobat prin hotărârea Comisiei Electorale Centrale. 8. Contestațiile depuse în ziua alegerilor se examinează în aceeași zi, iar cele depusă după ziua votării se examinează concomitent cu procedura de totalizare și confirmare a rezultatelor alegerilor și validarea mandatelor candidaților aleși. 9. Cererile privind renumărarea voturilor în cazul dezacordului cu rezultatele preliminare ale votării se examinează în termen 3 zile calendaristice de la depunere. În cazul dispunerii procedurii de renumărare a voturilor, aceasta se organizează în termen de 5 zile calendaristice în condițiile stabilite de Comisia Electorală Centrală; 10. În cazul contestațiilor depuse între cele două tururi de scrutin, acestea se examinează în termen de 3 zile calendaristice de la depunere, după caz, concomitent cu procedura de totalizare și confirmare a rezultatelor alegerilor și validarea mandatelor candidaților aleși după organizarea turului doi de scrutin. 11. La examinarea contestațiilor și litigiilor electorale, autoritățile competente vor acorda prioritate celor care se referă la înregistrarea, acreditarea sau confirmarea subiecților electorali, precum și cele care vizează refuzul sau anularea înregistrării, acreditării sau confirmării acestora, inclusiv la corectitudinea întocmirii listelor electorale, precum și exercitarea dreptului la vot. 12. Consiliile electorale de circumscripție și, respectiv, Curtea Constituțională confirmă rezultatele alegerilor și validează mandatele candidaților aleși, precum și confirmă listele candidaților supleanți, doar după soluționarea definitivă a contestațiilor. | A.O. „Promo-LEX” | 42  43 | 1) Termenul instituit pentru examinarea contestațiilor din acest articol nu a fost coroborat cu termenul instituit pentru examinarea sesizărilor pentru corectările efectuate la lista electorală. Art. 45 alin. (2) instituie un termen de 24 de ore pentru examinarea sesizărilor respective. ***Se recomandă*** revizuirea art. 73.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (8)*, al doilea enunț, ***se recomandă*** revizuirea normei respective deoarece consiliile electorale de circumscripție nu au competența de a confirmare rezultatele alegerilor și a valida mandatele candidaților aleși. | ***Se ia act de recomandare***.  Procedura de la art. 45 alin. (2) a fost revizuită. În acest sens, cererile depuse pentru corectarea erorilor invocate nu vor fi calificate drept contestații (sesizări), însă solicitări de rectificare a datelor din listele electorale. În cazul refuzului de a da curs unor astfel de solicitări, acest refuz va putea fi contestat în condițiile procedurii descrise la acest capitol.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Prin proiectul de lege elaborat se propune redistribuirea acestei atribuții din competența instanțelor de judecată către CECE, inclusiv din următoarele considerente:   1. procedura aplicată în prezent nu corelează cu procedura administrativă prevăzută de Codul administrativ. Respectiv, o autoritate publică nu poate înainta o acțiune în instanța de judecată în vederea confirmării legalității activității desfășurate. Or, obiectul în contencios administrativ reprezintă revendicarea unui drept încălcat printr-o activitate administrativă; 2. în cazul în care atribuția de confirmare a legalității alegerilor și validare a mandatelor aleșilor locali va reveni CECE, hotărârile emise de acestea se vor supune contestării în condițiile descrise de Codul administrativ și Codul electoral; 3. consecvent, subiecții care se vor considera lezați în drepturi prin adoptarea hotărârilor menționate supra vor putea contesta legalitatea acestora, inclusiv în instanța de judecată; 4. adițional, relevăm că acest mecanism va facilita ulterioarele cereri de corectare a erorilor materiale (de ex., numele, prenumele candidaților de pe listă), care se vor soluționa la nivelul CEC. Or, în prezent acestea se adresează instanței de judecată, însă procedura în acest caz este una complexă, iar emiterea hotărârilor judecătorești suplimentare pe marginea acestor cazuri se realizează în termene extinse, fapt care afectează activitatea consiliilor locale (convocarea și stabilirea cvorumului necesar pentru desfășurarea ședințelor). |
| Articolul 74. Soluționarea contestațiilor   1. Hotărârea pe marginea contestațiilor se adoptă cu votul majorității absolute a membrilor organului electoral şi în conformitate cu procedura descrisă în regulamentele de activitate ale acestor organe. 2. Organul electoral, după examinarea contestației, este în drept să adopte următoarele soluții: 3. să declare inadmisibilă contestația; 4. să admită integral sau parțial contestația; 5. să respingă contestația ca fiind neîntemeiată; 6. să constate încălcările prevederilor cadrului normativ electoral; 7. să aplice sau să solicite aplicarea sancțiunilor pentru încălcările constatate. 8. În cazul contestării hotărârilor emise de organele electorale inferioare, organul electoral ierarhic superior este în drept: 9. să declare inadmisibilă contestația; 10. să respingă contestația și să mențină în vigoare hotărârea organului electoral ierarhic inferior; 11. să admită contestația și să modifice, după caz, să anuleze parțial sau integral hotărârea organului electoral ierarhic inferior, emițând o nouă hotărâre. 12. În cazul contestațiilor privind reflectarea campaniei electorale de către furnizorii de servicii media, Consiliul Audiovizualului adoptă decizii și întreprinde măsurile de rigoare în conformitate cu procedura stabilită de Codul serviciilor media audiovizuale al Republicii Moldova, cu excepția termenelor și procedurii aplicabile conform prezentului cod. 13. Hotărârile organelor electorale și deciziile Consiliului Audiovizualului, emise în condițiile prezentului capitol, sunt executorii din momentul adoptării, cu excepția cazurilor de suspendare a executării acestora. 14. Instanțele judecătorești adoptă și pronunță hotărâri și decizii, precum și emit încheieri în conformitate cu prevederile Codului administrativ și ale Codului de procedură civilă. 15. Actele judecătorești emise în condițiile prezentului capitol sunt definitive și executorii din momentul pronunțării, cu excepția cazurilor de suspendare a executării acestora. | A.O. „Promo-LEX” | 44  45 | 1) *La alin. (1)*, ***se recomandă*** revizuirea textului „*în conformitate cu procedura descrisă în regulamentele de activitate ale acestor organe*”, deoarece organele electorale nu pot să-și instituie procedure diferite în regulamentele sale, or contestațiile trebuie să fie soluționate uniform, indiferent de nivelul organului electoral.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2) lit. d) și e)*, ***se recomandă*** excluderea acestora deoarece soluțiile propuse se încadrează în admiterea integrală sau parțială a contestației, iar ca rezultat- se constată încălcarea și după caz, se aplică sancțiunea.  În mod alternativ, lit d) și e) pot fi formulate într-un aliniat separat, care să lege aceste soluții de admiterea integrală sau parțială a contestației. | ***Nu se acceptă***.  Precizarea respectivă ține de procedura de organizare a ședințelor organelor electorale, corespunzător procedura de adoptare a hotărârilor. În prezent, aceste aspecte sunt detaliate în regulamentul de activitate CECE și cel al BESV.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Formula propusă rezidă din practica stabilită la acest capitol. Or, în anumite situații pot fi constatate doar anumite încălcări, însă să nu fie identificat subiectul răspunderii sau pe marginea unor încălcări constatate să fie formulate doar anumite preavizări (recomandări) subiecților vizați. |
| Articolul 75. Răspunderea juridică  (1) Persoanele fizice și juridice, grupurile de inițiativă, concurenții electorali și participanții la referendum, precum și alți subiecți implicați în procesul electoral, care încalcă prevederile actelor normative în domeniul electoral, împiedică exercitarea liberă a drepturilor electorale ale cetățenilor, împiedică activitatea organelor electorale poartă răspundere în conformitate cu legislația în vigoare.  (2) Pentru încălcarea actelor normative în domeniul electoral, Comisia Electorală Centrală, după caz, consiliul electoral de circumscripție, din oficiu sau în temeiul solicitării altor autorități competente ori la cererea contestatarilor, poate aplica sau solicita aplicarea următoarelor sancțiuni de bază sau complementare:  a) avertisment;  b) anularea înregistrării, acreditării sau confirmării subiecților electorali;  c) sancțiuni contravenționale în temeiul Codului contravențional;  d) lipsirea de alocații de la bugetul de stat;  e) privarea de timpii de antenă gratuiți și/sau contra plată, pentru o perioadă de 24 până la 48 de ore, care poate fi aplicată doar după aplicarea sancțiunii sub formă de avertisment;  f) solicitarea radierii din oficiu a partidelor sau altor organizații social-politice.  (3) Sancțiunea sub formă de avertisment poate fi aplicată prin hotărâre a Comisiei Electorale Centrale pentru încălcarea actelor normative în domeniul electoral, altele decât cele stabilite la alin. (5), în cazul oricăror alegeri, precum și prin hotărâre a consiliului electoral de circumscripție – în cazul alegerilor și referendumurilor locale.  (4) În cazul aplicării repetate a sancțiunii sub formă de avertisment în cursul unei perioade electorale pentru încălcări privind finanțarea campaniei electorale, Comisia Electorală Centrală aplică partidelor politice înregistrate în calitate de concurenți electorali sancțiunea complementară privind lipsirea de alocații de la bugetul de stat pentru o perioadă de la 3 luni până la un an.  (5) Anularea înregistrării (confirmării) se aplică prin hotărârea organului electoral care a înregistrat (confirmat) subiectul electoral în cazul în care se constată:  a) folosirea fondurilor financiare și materiale nedeclarate sau depășirea cheltuielilor peste plafonul mijloacelor din fondul electoral sau cel destinat grupului de inițiativă;  b) utilizarea mijloacelor financiare din străinătate, cu excepția donațiilor din partea cetățenilor Republicii Moldova cu venituri obținute în afara țării;  c) nesuspendarea din funcție de către candidatul care are această obligație. În acest caz se anulează înregistrarea candidatului independent sau se exclude din lista concurentului electoral candidatul respectiv;  d) prezentarea documentelor false în vederea înregistrării (confirmării) în calitate de subiect electoral. În cazul alegerilor parlamentare și locale, candidatul respectiv se exclude din lista partidului politic/blocului electoral care l-a desemnat;  e) încălcarea prevederilor art. 52 alin. (3).  (6) În cazul încălcării prevederilor prezentului cod și ale altor acte normative în domeniul electoral de către funcționarii electorali, Comisia Electorală Centrală, după caz, consiliul electoral de circumscripție poate să le aplice, în temeiul hotărârii, următoarele sancțiuni:  a) avertisment;  b) revocarea din componența organelor electorale și aparatelor de lucru ale acestora;  c) excluderea din Registrul funcționarilor electorali;  d) privarea de dreptul de a desfășura orice activitate în cadrul organelor electorale pentru un termen de la un an până la 4 ani.  (7) Pentru încălcarea actelor normative privind reflectarea campaniei electorale de către furnizorii de servicii media, Consiliul Audiovizualului poate aplica sancțiunile stabilite de Codul serviciilor media audiovizuale al Republicii Moldova.  (8) În cazul încălcării de către observator a cadrului normativ electoral, organul electoral care a acreditat observatorul este în drept să îi anuleze acreditarea prin adoptarea unei hotărâri. În sensul prezentului articol, se califică încălcări orice acțiune de propagandă pentru sau împotriva unui partid politic, altă organizație social-politică sau concurent electoral, grup de inițiativă, participant la referendum, opțiunilor pe marginea întrebărilor supuse referendumului sau încercarea de a influența opțiunea alegătorului, precum și încălcarea în orice mod a drepturilor și obligațiilor ce îi revin observatorului.  (9) Comisia Electorală Centrală poate solicita Agenției Servicii Publice radierea din oficiu a partidelor și altor organizații social-politice în condițiile Legii nr. 294/2007. | A.O. „Promo-LEX” | 46  47  48  49  50  51  52 | 1) *La alin. (4)*, ***se recomandă*** revizuirea acestei norme, deoarece în perioada electorală, organul electoral ar putea aplica sancțiune sub formă de avertisment atât grupului de inițiativă, iar ulterior concurentului electoral care a fost desemnat de același partid politic. Prin urmare ***se recomandă*** după sintagma „*campaniei electorale*” includerea textului „*și/sau a grupului de inițiativă*”.  Totodată, se atrage atenția asupra faptului că alin. (4) nu reglementează modalitatea aplicării sancțiunii, în cazul partidelor politice care au format un bloc electoral și au desemnat concurenți electorali.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (5)*, sancțiunea de anulare a înregistrării concurentului electoral poate fi aplicată în cazul în care au existat vicii în procesul de înregistrare (de ex. au fost prezentate acte false) sau în cazul în care concurentul electoral nu mai întrunește condițiile prevăzute de legislație după modificările efectuate (de ex. modificarea listei de candidați în alegerile locale sau parlamentare, cota minimă de reprezentare a scăzut sub 40%). Se mneționează că în [Documentul de politici](https://promolex.md/wp-content/uploads/2021/03/Policy-paper_Anulare_%C3%AEnregistrare_RO-1.pdf) elaborat de Promo-LEX în 2021, s-a evidențiat că prevederile Codului civil al Republicii Moldova reglementează nulitatea ca o sancțiune civilă, îndreptată împotriva efectelor actului juridic civil, care este încheiat cu nerespectarea condițiilor de valabilitate. Prin anularea unui act juridic se consideră, cu efect retroactiv, că acesta nu a produs niciun efect juridic din momentul încheierii. Aplicând prevederile legislației civile în materie de nulitate pentru prevederile electorale, constatăm că anularea înregistrării concurentului electoral poate constitui sancțiune împotriva efectelor înregistrării, care a fost efectuată cu încălcarea normelor electorale. Prin urmare, pentru încălcările prevăzute de art. 75, alin. (5) Cod electoral efectuate de către concurenții electorali ar fi oportună redenumirea sancțiunii de anulare a înregistrării concurentului electoral în sancțiunea de excludere sau descalificare din scrutin. Astfel, ***se recomandă***:   1. înlocuirea textului „*Anularea înregistrării (confirmării)*” cu textul „*excluderea din scrutinul electoral*”,   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. situația prezentată la lit. d) urmează să constituie un aliniat separat, situație pentru care s-ar aplica corespunzător sancțiunea de anulare a înregistrării (confirmării) subiectului electoral.   Totodată, ***se propune*** completarea temeiurilor de anulare a înregistrării subiectului electoral cu încălcarea de utilizare a resurselor administrative. Se evidențiază că în scrutinele anterioare MO Promo-LEX a constatat numeroase cazuri de utilizare a resurselor administrative, iar acestea sunt în măsură să influențeze rezultatele alegerilor.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (5) lit. c)*, ***se evidențiază*** că încălcarea de la lit. c) nu a fost corelată cu modificarea propusă la art. 13, prin care suspendarea din funcție a candidatului urmează a fi efectuată prin hotărârea organului electoral.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (6) lit. d)*, ***se consideră*** că această sancțiune fie urmează a fi exclusă fie sunt necesare precizările privind tipul încălcărilor pentru care se poate aplica această sancțiune, în ce procedură se va examina încălcările efectuate de funcționarii electorali, modul de înștiințare a subiectului care a desemnat funcționarul respectiv etc. Se evidențiază că sancțiunea este una gravă, cu efecte asupra campaniilor electorale viitoare, prin urmare sunt necesare măsuri specifice pentru evitarea abuzurilor în aplicarea acestei sancțiuni.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5) *La alin. (8)*, ***se consideră*** că această prevedere urmează a fi revizuită în partea în care:   1. Stabilește drept încălcare orice acțiune de propagandă pentru sau împotriva unui partid politic (...) sau încercarea de a influența opțiunea alegătorului. Evidențiem că MO Promo-LEX în scrutinele anterioare a prezentat constatările sale privind desfășurarea campaniei electorale, tratate prin prisma cadrului legal, însă fără a favoriza sau defavoriza vreun concurent electoral. În același timp, constatările prezentate în mod echidistant ar fi putut contribui la efectuarea unei alegeri conștiente de către alegător. Prin urmare considerăm că modul în care sunt formulate potențialele încălcări, este în măsură să restricționeze în mod neîntemeiat activitatea observatorilor și recomandăm excluderea textului „*orice acțiune de propagandă pentru sau împotriva unui partid politic, altă organizație social-politică sau concurent electoral, grup de inițiativă, participant la referendum, opțiunilor pe marginea întrebărilor supuse referendumului sau încercarea de a influența opțiunea alegătorului, precum și*” 2. Sintagma privind „*încălcarea în orice mod a drepturilor*” este neclară și inutilă în cadrul normei formulate, deoarece drepturile pot fi folosite sau nu de observator, dar pot fi încălcate de alți subiecți. Prin urmare recomandăm excluderea acestei sintagme.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) *La alin. (9)*, se menționează că această prevedere în forma propusă este lipsită de claritate și certitudine, or la moment Legea privind partidele politice nu conține condițiile sau temeiurile de radiere din oficiu a partidelor politice. Astfel, ***se recomandă*** includerea normelor care să stabilească:   1. În ce condiții sau pentru ce încălcări CEC poate solicita radierea partidelor politice; 2. Ce act adoptă CEC pentru constatarea circumstanțelor respective; 3. Cum poate fi contestată decizia respectivă a CEC; 4. În ce termen este efectuată radierea etc. | ***Se acceptă***.  Notă: dacă partidele politice formează un bloc electoral, precum și desemnează candidați în alegeri, în ambele situații acestea pot susține finanțarea campaniei electorale a candidaților desemnați. În consecință, pentru încălcările admise la acest capitol pot fi sancționați.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Apreciem drept judicioase argumentele expuse prin prisma legislației civilie în partea ce ține de efectele juridice în cazul nulității actelor juridice.  Totuși, în cadrul raporturilor juridice electorale, aplicabile sunt prevederile Codului administrativ privind anularea și încetarea efectelor actelor administrative.  La fel, menționăm că prin ajustările propuse s-a mențiunut mecanismul aplicabil pînă la această etapă, și anume anularea înregistrării ca formă a sancțiunii, fiind materializată printr-o hotărâre a organului electoral (instanței de judecată).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Textul literei d) se exclude.  Potrivit Legii nr. 73/2022 pentru modificarea unor acte normative, utilizarea resurselor administrative de către candidați au fost determinate ca fapte contravenționale (art. 52 alin. (7) din Codul contravențional) și penale (art. 1812 alin. (2) din Codul penal).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Articolul 13 a fost ajustat, fiind exclusă propunere de suspendare prin hotărâre a organului electoral.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Aspectele privind tipul încălcărilor pentru care se poate aplica această sancțiune, în ce procedură se va examina încălcările efectuate de funcționarii electorali, modul de înștiințare a subiectului care a desemnat funcționarul respectiv etc. se vor detalia în regulamenele CEC, fiind relevante și pentru celelalte forme de sancțiuni aplicabile.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  „(8) În cazul încălcării de către observator a cadrului normativ electoral, organul electoral care a acreditat observatorul este în drept să îi anuleze acreditarea prin adoptarea unei hotărâri. În sensul prezentului articol, se califică încălcări orice acțiune ***de agitație electorală*** pentru sau împotriva unui partid politic, altă organizație social-politică sau concurent electoral, grup de inițiativă, participant la referendum, opțiunilor pe marginea întrebărilor supuse referendumului sau încercarea de a influența opțiunea alegătorului, precum și încălcarea drepturilor și obligațiilor ce îi revin observatorului”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  Aspectele menționate se vor descrie în propunerile pentru ajustarea legislației conexe, în special Legea nr. 294/2007 |